hotchpotch/miracl-hf-unified huggingface dataset:
रेलवे सुरक्षा आयोग
रेलवे सुरक्षा आयोग भारत की एक सरकारी एजेंसी है। नागरिक उड्डयन मंत्रालय के अधीनस्थ, यह कमीशन के रूप में 1989 रेल अधिनियम द्वारा निर्देशित, भारत में एक रेल सुरक्षा प्राधिकरण है। एजेंसी रेल दुर्घटनाओं की जांच करती है। इसका प्रधान कार्यालय पूर्वोत्तर रेलवे कंपाउंड लखनऊ में है। 2010 के अनुसार प्रशांत कुमार रेलवे सुरक्षा मुख्य आयुक्त (CCR) हैं।
संग्राम सिंह
संजीत कुमार जिसे संग्राम सिंह नाम से भी जाना जाता है, भारतीय पहलवान और अभिनेता हैं। यह कई वास्तविक हिन्दी टीवी कार्यक्रमों में भी आ चुके हैं। यह बिग बॉस के 7वें संस्करण में 2013 में आए थे।
नगला मोहन, जुगसना, मथुरा
नगला मोहन, उत्तर प्रदेश का एक गाँव है जो मथुरा जिले में पड़ता है। यह ग्राम पंचायत जुगसना में पड़ता है। यह गाँव मथुरा से करीब 30 km की दूरी पर तथा बलदेव से मात्र 9 km की दूरी पर स्थित है। यमुना नदी यहाँ से से कुछ ही km की दूरी पर है। यह उत्तर प्रदेश के गोकुल विधान सभा क्षेत्र में पड़ता है। यहाँ की जनसंख्या लगभग 1500 है। यह गाँव यहाँ के कॉलेज " श्री जे पी मिश्रा स्मारक इंटर कॉलेज" के लिए काफी दूर-दूर तक प्रसिद्द है।
अगर यहाँ के परिवहन एंवं सड़कों की बात की जाए तो यह गाँव मथुरा शहर से पक्की सड़क से जुदा हुआ है , इस गाँव तक पहुँचने के लिए मथुरा से बलदेव तक बस, ऑटो, एवं बलदेव से नगला मोहन तक पहुँचने के लिए ऑटो मिलते हैं।
इस गाँव में अधिकांश लोग खेती करते हैं। यहाँ का किसान वर्ष में 3 फसलें उगाता है जो क्रमश: गेंहू , चावल एवं आलू हैं इनके अतिरिक्त यहाँ सरसों, बाजरा, जौ, ईख, दालें इत्यादि फसलें भी आंशिक रूप में उगाई जाती हैं। यहाँ का हर व्यक्ति पक्के घरों में निवास करता है एवं दो वक़्त की रोटी कमाने में उसे कोई खासा दिक्कत नहीं आती। यहाँ आधे से अधिक गाँव में मीठा पानी उपलब्ध है तथा दिन 12 से 18 घंटे यहाँ बिजली रहती है।
विनीता बाली
विनीता बाली एक भारतीय महिला उद्यमी हैं, जो ब्रिटानिया इंडस्ट्रीज लिमिटेड के प्रबंध निदेशक हैं। वर्ष 1975 में, उन्होने दिल्ली विश्वविद्यालय के लेडी श्रीराम कॉलेज से अर्थशास्त्र में स्नातक की डिग्री हासिल की। तत्पश्चात जमनालाल बजाज इंस्टीट्यूट ऑफ मैनेजमेंट स्टडीज से एमबीए किया। उन्होने  संयुक्त राज्य अमेरिका के मिशिगन स्टेट यूनिवर्सिटी से छात्रवृत्ति प्राप्त की और संयुक्त राष्ट्र मुख्यालय में एक प्रशिक्षु के रूप में कार्य किया।
उन्होने अपने करियर की शुरुआत वोल्टास में किया, जहां वे शीतल पेय ब्रांड रसना का शुभारंभ किया। उन्होने चौदह वर्षों तक कैडबरी के भारतीय डिवीजन के लिए काम किया है, जहां उन्होने भारत और अफ्रीका में कंपनी की बाजार का विस्तार किया। वर्ष 1994 में, उन्होने कोका कोला में विपणन निदेशक के रूप में कार्य किया और उसके बाद वे लैटिन अमेरिका के लिए विपणन उपाध्यक्ष नियुक्त हुईं। कोक में अपने नौ वर्षों के दौरान, उन्होने विपणन की रणनीति के अंतर्गत उपाध्यक्ष के रूप में काम किया।उन्होने सर्जियों ज़ीमान समूह में कार्य करने हेतु वर्ष 2003 में कोका-कोला छोड़ दिया। उन्हें ज़ीमान समूह की अटलांटा स्थित गतिविधियों का प्रमुख नियुक्त किया गया।
उन्होने वर्ष 2005 में ज़ीमान समूह छोड़ दिया और भारतीय खाद्य कंपनी ब्रिटानिया इंडस्ट्रीज के मुख्य कार्यकारी अधिकारी नियुक्त हुईं, जहां उन्हें वर्ष 2006 में प्रबंध निदेशक के पद पर प्रोन्नत किया गया। बाली को वर्ष 2009 में "वर्ष के महिला उद्यमी" के रूप में इकोनॉमिक टाइम्स पुरस्कार से सम्मानित किया गया। वर्ष 2009 में उन्होने ब्रिटानिया न्यूट्ररेशन फाउंडेशन की स्थापना की, जो भारत में स्कूली बच्चों के कुपोषण को मिटाने की दिशा में आंदोलनरत है। इस फाउंडेशन की स्थापना और उद्देश्यों के दृष्टिगत उन्हें सामाजिक दायित्व पुरस्कार से अलंकृत किया गया।
भूरासायनिक चक्र
भूविज्ञानों के अन्तर्गत, धरती के तल पर तथा भूगर्भ में स्थित रासायनिक तत्त्व परिवर्तन का जो मार्ग अपनाते हैं उसे भूरासायनिक चक्र (geochemical cycle) कहते हैं। इसमें सभी भूवैज्ञानिक (जिओलोजिकल) तथा रासायनिक कारक सम्मिलित किये जाते हैं। गर्म तथा दाबित रासायनिक तत्त्वों (जैसे सिलिकन, अलुमिनियम तथा अल्कली धातुएं) का निम्नस्खलन (subduction) एवं ज्वालामुख (volcanism ) द्वारा एक स्थान से दूसरे स्थान पर जाना (माइग्रेशन) ही भूरासायनिक चक्र है।
द ब्लूबेरी हंट
द ब्लूबेरी हंट भारतीय थ्रिलर हिन्दी फ़िल्म है जिममें मुख्य अभिनय नसीरुद्दीन शाह, विपिन शर्मा, आहना कुम्रा, पी॰जे॰ उन्नीकृष्णन, यदु संकालिया, विनय फोर्रट और कार्तिक एलांगोवन ने किया है। फ़िल्म का पहला प्रदर्शन राष्ट्रीय स्तर पर ८ अप्रैल २०१६ को हुआ।
फ़िल्म भारतीय राज्य केरल के वगमोन नामक स्थान पर फिल्माई गयी।
"द ब्लूबेरी हंट" केरल के वगमोन नामक स्थान पर पहाड़ी मैदान पर फिल्माया गया। फ़िल्म की कहानी एकान्तवासी व्यक्ति (नसीरुद्दीन शाह) पर आधारित है जो स्थानीय लोगो द्वारा "कर्नल" के नाम से जाना जाता है और वह वहाँ अपने बड़े जर्मन शेफर्ड कुत्ते के साथ रहता है। कर्नल अपनी निजी फ़र्म में सबसे महँगा गाँजा ख़ुद उगाते हैं। कहानी उन अन्तिम पाँच दिन की है जब इस फ़र्म की क़ीमत में भूराजनैतिक कारणों से काफी उछाल आ जाता है।
मण्डूकपर्णी
ब्राह्मी बूटी या मण्डूकपर्णी (वानस्पतिक नाम: "Centella asiatica") एक औषधीय वनस्पति है। इसका फैलने वाला छोटा क्षुप होता है जो नमी वाले स्थानों पर होता है। पत्ते कुछ मांसल और छ्त्राकार होते हैं तथा किनारों पर दंतुर होते है। इसके पत्तों का व्यास लगभग आधा ईंच से लेकर एक ईंच तक होता है। उत्तरी भारत में यह लगभग हर जगह पर नमी वाली जगह पर छाया वाली जगह पर मिल जाता है। इसे 'गोटू कोला' भी कहते हैं।
आयुर्वेद में इसे औषधीय क्षुप माना जाता है। यह वनस्पति मेध्य द्रव्य (मेधा शक्ति बढाने वाला) के रूप में गिना जाता है। पागलपन और मिर्गी की प्रसिद्ध औषधि सारस्वत चूर्ण में इसके स्वरस की भावना दी जाती है।
जायफल का वृक्ष
जायफल का वृक (वानस्पतिक नाम : "Myristica fragrans") एक सदाबहार वृक्ष है जो इण्डोनेशिया के मोलुकस द्वीप (Moluccas) का देशज है। इसी वृक्ष से जायफल (nutmeg) तथा जावित्री (मेस/mace) दो प्रमुख मसाले प्राप्त होते हैं। यह चीन के गुआंगडांग तथा युन्नान प्रान्त, ताइवान, इण्डोनेशिया, मलेशिया, ग्रेनाडा, केरल, श्री लंका एवं दक्षिणी अमेरिका]] में खूब पैदा होता है।
गोरोंतालोई भाषा
गोरोंतालोई (Gorontaloan) या हुलोनतालो (Hulontalo) दक्षिणपूर्व एशिया के इण्डोनेशिया देश के सुलावेसी द्वीप पर स्थित गोरोंतालो प्रांत में गोरोंतालोई लोगों द्वारा बोली जाने वाली एक भाषा है। यह ऑस्ट्रोनीशियाई भाषा-परिवार की मलय-पोलेनीशियाई शाखा की सदस्या है।
ज़ैक स्नायडर
ज़ैक स्नायडर (Zack Snyder) एक अमेरिकी फिल्म निर्माता हैं। जो अपने विज्ञान पर आधारित काल्पनिक फिल्मों के कारण जाने जाते हैं। यह (2016) जैसी फिल्में बना चुके हैं। यह 300 (2007), वॉचमेन (2009), सकर पंच (2011), मैन ऑफ स्टील (2013) आदि फिल्में भी बना चुके हैं।
गोरोंतालोई लोग
गोरोंतालोई (Gorontaloan) या हुलनदालो (Hulandalo) दक्षिणपूर्व एशिया के इण्डोनेशिया देश के सुलावेसी द्वीप के उत्तरी भाग में बसने वाला एक समुदाय है। यह वहाँ पर स्थित गोरोंतालो प्रान्त में केन्द्रित हैं और अपनी गोरोंतालोई भाषा बोलते हैं। गोरोंतालोई लोग अधिकतर मुस्लिम हैं लेकिन कुछ ईसाई धर्म के अनुयायी भी हैं।
नरंगा, बिहार
नरंगा भारत के बिहार राज्य के तिरहुत प्रमंडल के सीतामढ़ी जिले के परिहार प्रखंड का एक गाँव है। बज्जिका और हिन्दी यहाँ के लोगों द्वारा बोली जाती है।
महिलाओं के समूह जनेऊ, शादी तथा अन्य कई अवसरों पर समुह में बैठकर लोकगीत गाती हैं।
नरंगा में कई निजी और सरकारी स्कूले हैं। निजी स्कूलों में परिवार को फीस का भुगतान करना पड़ता है। गरीब परिवार के लोग किसी भी शुल्क के भुगतान के बिना सरकारी स्कूलों में अपने बच्चों को भेज सकते हैं। हिन्दू और मुस्लिम यहां मानवता और भाईचारे के साथ रहते हैं। हिंदुओ के लिए नरंगा बाजार पर माँ दूर्गा मंदिर, महादेव मठ और कई मंदिर है। मुसलमानो के लिए यहां एक मस्जिद भी है।
और कई अन्य स्थानीय त्योहार भी मनाए जाते हैं।
"परवाहा-लालबंदी सड़क" इस क्षेत्र को उत्तर में नेपाल तथा दक्षिण में  राष्ट्रीय राजमार्ग 104 (भारत) से जोड़ती है।
"नरंगा-दोस्तिया सड़क" इसे राष्ट्रीय राजमार्ग 77 (भारत) से जोड़ती है।
यहां से निकटतम रेलवे स्टेशन, सीतामढ़ी रेलवे स्टेशन तथा निकटतम हवाई अड्डा जयप्रकाश नारायण हवाई अड्डा है।
नरंगा गांव चुनावों में बहुत महत्वपूर्ण भूमिका निभाता है। नरंगा गांव दो पंचायत में विभाजित है
नरंगा उत्तरी के मुखिया की सूची
पुत्तिंगल मंदिर हादसा, केरल
पुत्तिंगल मंदिर हादसा एक भयावह आतिशबाजी विस्फोट है जो 10 अप्रैल 2016 में कोल्लम के "परावुर पुत्तिंगल मंदिर" में भारतीय मानक समयानुसार(आईएसटी) रात्रि 03:30 बजे (22:15 जीएमटी) पर हुआ था। इस हादसे में 111 से अधिक लोगों की मौत हो गयी और 350 से अधिक लोग घायल हो गए।
सुबह 3 बजे के करीब मंदिर में एक समारोह के दौरान आतिशबाज़ी की जा रही थी जिसे देखने के लिए मैदान पर 10 हज़ार से ज्यादा लोग मौजूद थे। इसी दौरान चिंगारियां पास के गोदाम तक पहुंच गई यहाँ गुरुवार को केरल में नववर्ष (विशु)के मौके के लिए पटाखों का ढेर रखा हुआ था। हादसे का असर डेढ़ किलोमीटर की दूरी तक पड़ा। मारे गए लोगों में आम पुरूषों और महिलाओं के अलावा पुलिस अधिकारी भी शामिल थे।
भारतीय नौसेना द्वारा कोच्चि स्थित दक्षिण नौसेना कमान(नेवल कमांड) मुख्यालय से एक डोर्नियर परिवहन विमान और चिकित्सा दल के साथ बचाव के परिवहन के लिए दो हेलीकाप्टरों को भी भेजा गया। घायलों को जिले के तथा पास ही में स्थित तिरूवनंतपुरम के विभिन्न अस्पतालों में भर्ती कराया गया।
प्रधानमंत्री नरेंद्र मोदी ने ट्वीट कर बताया कि वह वहां जाएंगे। उन्होंने मृतकों के परिजनों के लिए 2 लाख और घायलों को 50 हजार देने की घोषणा की है। इसके साथ ही उन्होंने वायुसेना और नौसेना को घटना स्थल पर फौरन जाने आदेश भी जारी कर दिए हैं।
सचिन ने ट्वीट किया, "कोल्लम मंदिर में हुए हादसे से हिल गया हूं। पीड़ितों के साथ मेरे विचार और प्रार्थनाएं। भगवान इससे उबरने के लिए मनोबल व शक्ति दें।"
सोनिया ने अपनी प्रतिक्रिया व्यक्त करते हुए कहा, "दिवंगत आत्माओं की शांति और घायलों की सलामती की प्रार्थना कर रही हूँ। मैंने सरकार से पर्याप्त और तत्काल राहत के उपाय सुनिश्चित करने के लिए कहा है।"
राहुल ने ट्वीट कर के कहा, "कोल्लम के पुत्तिंगल मंदिर में विनाशकारी आग की खबर सदमे जैसी है। मेरी प्रार्थना उन लोगों के साथ हैं, जिन्होंने इस त्रासदी में अपने प्रियजनों को खोया है।"
आंध्रप्रदेश के मुख्यमंत्री एन चंद्रबाबू नायडू ने केरल के कोल्लम में एक मंदिर में हुई आग लगने की घटना पर गहरा दुःख और अफसोस जाहिर किया है।
बोलैंड बैंक पार्क
बोलैंड बैंक पार्क पार्ल, दक्षिण अफ्रीका में एक बहुउद्देश्यीय स्टेडियम है।
सेंट जॉर्ज पार्क
सेंट जॉर्ज पार्क
सेंट जॉर्ज पार्क पोर्ट एलिजाबेथ, दक्षिण अफ्रीका में एक बहु का प्रयोग पार्क है। पार्क पोर्ट एलिजाबेथ में सबसे पुराना पार्क है और सबसे अधिक सेंट जार्ज पार्क क्रिकेट पार्क के भीतर स्थित आधार के साथ जुड़े।
डायमंड ओवल
डी बीयर्स डायमंड ओवल किम्बरली, दक्षिण अफ्रीका में एक बहुउद्देश्यीय स्टेडियम है। यह वर्तमान में क्रिकेट मैचों के लिए ज्यादातर इस्तेमाल किया और 2003 क्रिकेट विश्व कप के दौरान तीन मैचों की मेजबानी की है। स्टेडियम में 11,000 लोगों की क्षमता है।
डॉक्टर स्ट्रेंज
डॉक्टर स्टीफन विन्सेंट स्ट्रेंज मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। यह चरित्र पहली बार "स्ट्रेंज टेल्स" #११० (जुलाई १९६३) में प्रकाशित हुआ था, और इसे लेखक स्टैन ली और कलाकार स्टीव डिटको ने बनाया था। डॉक्टर स्ट्रेंज को "सॉर्सरर सुप्रीम" कहा जाता है, और वह धरती की जादुई तथा रहस्यमयी खतरों से रक्षा करता है। काले जादू की कहानियों, और चंदू द मैजिशियन कॉमिक शृंखला से प्रेरित इस किरदार का निर्माण मार्वल कॉमिक्स को एक अलग तरह का चरित्र प्रदान करने, तथा रहस्यवाद संबंधी विषयों को कॉमिक मुख्यधारा में लाने के लिए किया गया था।
एक समय में न्यू यॉर्क का सबसे प्रतिष्ठित तथा घमंडी शल्य चिकित्सक रहा स्टीफन स्ट्रेंज एक कार हादसे में बुरी तरह जख्मी हो जाता है। इस हादसे में उसके दोनों हाथ क्षत-विक्षत हो जाते हैं, और वह सर्जरी करने की अपनी क्षमता को खो देता है। अपने हाथों का इलाज ढूंढता वह काठमांडू में स्थित कामर-ताज पहुँचता है, जहाँ उसकी मुलाकात तत्कालीन सॉर्सरर सुप्रीम, ऐन्शिएंट वन से होती है। स्ट्रेंज ऐन्शिएंट वन का शिष्य बन जाता है, और कामर-ताज में रहकर रहस्य्मयी कलाओं के साथ साथ मर्शियल आर्ट्स में भी दक्षता प्राप्त करता है। कई शक्तिशाली मन्त्रों की जानकारी के अतिरिक्त वह २ प्रमुख रहस्य्मयी वस्तुओं का स्वामित्व भी प्राप्त करता है; "क्लॉक ऑफ़ लेविटेशन", जो उसे उड़ने की क्षमता प्रदान करता है, और "आई ऑफ़ आगमोट्टो" (टाइम स्टोन), जिसके द्वारा वह समय पर नियंत्रण प्राप्त कर लेता है। ऐन्शिएंट वन की मृत्यु के बाद स्ट्रेंज सॉर्सरर सुप्रीम बन जाता है, और न्यू यॉर्क के सैंक्टम सैंक्टोरम को अपना निवास स्थल चुनता है।
२००८ में डॉक्टर स्ट्रेंज को विज़ार्ड की "२०० सर्वश्रेष्ठ कॉमिक बुक सुपरहीरोज़" की सूची में ८३वां स्थान दिया गया था। २०१२ में उसे आईजीएन की "५० सर्वश्रेष्ठ अवेंजर्स" की सूची में ३३वां, और "१०० सर्वश्रेष्ठ कॉमिक बुक सुपरहीरोज़" की सूची में ३८वां स्थान दिया गया। १९७८ में इस चरित्र पर आधारित पहली टेलीविज़न फिल्म बनी थी, जिसमें डॉक्टर स्ट्रेंज की भूमिका अभिनेता पीटर हूपन ने निभाई थी। अभिनेता बेनेडिक्ट कम्बरबैच मार्वल सिनेमेटिक यूनिवर्स की फ़िल्मों में डॉक्टर स्ट्रेंज की भूमिका निभा रहे हैं। कम्बरबैच ने २०१६ की फिल्म डॉक्टर स्ट्रेंज में इस चरित्र के रूप में पदार्पण किया था, और फिर वह २०१७ में , और २०१८ की में नजर आये।
तेरा सुरूर
तेरा सुरूर भारतीय हिन्दी फिल्म है, जिसका निर्देशन शान अर्रान्हा ने और निर्माण विपिन रेशमिया व सोनिया कपूर ने किया है। यह फिल्म 11 मार्च 2016 को सिनेमाघरों में प्रदर्शित हुई थी।
हिमेश रेशमिया ने इस फिल्म के प्रदर्शन से पूर्व कई जगह की यात्रा की। इन्होंने पुणे, हैदराबाद, कोलकाता, दिल्ली आदि शहरों में भी गए। हिमेश 8 मार्च 2016 को अजमेर शरीफ दरगाह भी गए थे, जहाँ वे अपनी फिल्म की सफलता की कामना भी किए। इस फिल्म के निर्देशक का कहना था कि इस फिल्म का पूरा लागत इसके संगीत के अधिकार बेचने से ही पूरा हो गया था। यहाँ तक कि इस फिल्म के प्रदर्शन से पहले ही फिल्म का सारा लागत वापस हो गया।
यह फिल्म ₹11 करोड़ के लागत में बना है, जिसमें ₹6.5 करोड़ रुपये फिल्म के निर्माण में खर्च हुए थे और बाकी ₹4.5 करोड़ रुपये इस फिल्म के विज्ञापन और प्रचार करने में। इस फिल्म की जानकारी दिसम्बर 2015 को बताया गया था। 27 जनवरी 2016 को टी-सीरीज ने यूट्यूब और ट्विटर में फिल्म की झलक को डाला था।
दस डिग्री जलसन्धि
दस डिग्री जलसन्धि (Ten Degree Channel) भारत के अण्डमान व निकोबार द्वीपसमूह में छोटे अण्डमान द्वीप को कार निकोबार द्वीप से अलग करने वाली जलसन्धि है, जो 10 अक्षांश उत्तर पर स्थित है। यह लगभग १५५ किमी चौड़ी है और १० डिग्री अक्षांश (लैटिट्यूड) के समीप पश्चिम में बंगाल की खाड़ी को पूर्व में अंडमान सागर से जोड़ती है।
छोटा अण्डमान
छोटा अण्डमान, जो ओन्गी भाषा में गऊबोलाम्बे कहलाता है, भारत के अण्डमान व निकोबार द्वीपसमूह के अण्डमान द्वीपसमूह भाग का सबसे दक्षिणी द्वीप है। यह सभी अण्डमान द्वीपों में चौथा सबसे बड़ा द्वीप है। यह अपने से उत्तर में स्थित बृहत अण्डमान द्वीपों के दक्षिणतम रटलैण्ड द्वीप से ५५ किमी चौड़ी डंकन जलसन्धि द्वारा विभाजित है। छोटे अण्डमान से दक्षिण में दस डिग्री जलसन्धि के पार कार निकोबार द्वीप स्थित है।
रटलैण्ड द्वीप
रटलैण्ड द्वीप भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह बृहत अण्डमान द्वीपों का दक्षिणतम द्वीप है और दक्षिण अण्डमान द्वीप से बिलकुल दक्षिण में स्थित है। इस से आगे रटलैण्ड द्वीप के दक्षिण में डंकन जलसन्धि के पार छोटा अण्डमान द्वीप स्थित है। रटलैण्ड द्वीप कभी जंगिल समुदाय की गृहभूमि थी जो १९०७ में ही विलुप्त हो गये, जिसका कारण अण्डमान के बाहर से आये रोग माने जाते हैं।
डंकन जलसन्धि
डंकन जलसन्धि (Duncan Passage) भारत के अण्डमान व निकोबार द्वीपसमूह में रटलैण्ड द्वीप को छोटे अण्डमान द्वीप से अलग करने वाली जलसन्धि है। यह लगभग ४८ किमी चौड़ी है और पश्चिम में बंगाल की खाड़ी को पूर्व में अंडमान सागर से जोड़ती है।
डंकन जलसन्धि में कई छोटे टापू व समुद्र से ऊपर उभरी चट्टानें हैं, जिनमें से प्रमुख इस प्रकार हैं:
उत्तर सिंक द्वीप
उत्तर सिंक द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। कभी यह एक रेत की पट्टी द्वारा अपने से १ किमी दूर स्थित दक्षिण सिंक द्वीप से जुड़ा होता था लेकिन २००४ के भूकम्प में यह पट्टी डूब गई और द्वीप अलग हो गये थे। समय के साथ-साथ पट्टी फिर से बन गई है और अक्सर इन दोनों द्वीपों को एक ही सिंक द्वीप समझा जाता है।
द्वीप रटलैण्ड द्वीप से ५.४ किमी दक्षिणपूर्व में स्थित है और इन दोनों द्वीपों के बीच के डंकन जलसंधि क्षेत्र को मैनर्ज़ जलसन्धि भी कहते हैं। उत्तर सिंक द्वीप के तीन पथरीले उपद्वीप हैं जो एक-दूसरे से रेतीली पट्टीयों द्वारा जुड़े हैं। उत्तरी उपद्वीप सबसे बड़ा है - यह उत्तर-दक्षिण दिशा में २.९ किमी और पूर्व-पश्चिम में १.४ किमी चौड़ा है, और इसपर १६१ मीटर और १७३ मीटर ऊँची दो पहाड़ियाँ हैं। मध्य उपद्वीप, जो सबसे दक्षिणी भी है, उत्तरी उपद्वीप से २७० मीटर दक्षिण में है और लगभग १ किमी चौड़ा है। इसपर बिना किसी वपस्पतियों वाली एक ८९ मीटर ऊँची पहाड़ी है। तीसरा उपद्वीप दक्षिणी उपद्वीप से १५० मीटर पश्चिम पर स्थित है और एक ४०० मीटर चौड़ा अण्डाकार है। उत्तरी उपद्वीप की अधिक ऊँचाई वाले पहाड़ पर सन् १९७२ में भारत सरकार ने एक प्रकाशस्तम्भ बनाया था।
अपने भरपूर समुद्री-जीवन के लिये यहाँ कई पर्यटक गोताख़ोरी करने आते हैं।
निर्जन द्वीप
निर्जन द्वीप (desert island, uninhabited island) ऐसा द्वीप होता है जहाँ कोई मनुष्य नहीं रहते।
दक्षिण सिंक द्वीप
दक्षिण सिंक द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। कभी यह एक रेत की पट्टी द्वारा अपने से १ किमी दूर स्थित उत्तर सिंक द्वीप से जुड़ा होता था लेकिन २००४ के भूकम्प में यह पट्टी डूब गई और द्वीप अलग हो गये थे। समय के साथ-साथ पट्टी फिर से बन गई है और अक्सर इन दोनों द्वीपों को एक ही सिंक द्वीप समझा जाता है।
दो बहनें द्वीप
दो बहनें भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित पूर्वी बहन द्वीप और पश्चिमी बहन द्वीप नामक दो छोटे-से टापू हैं। यह दोनों २५० मीटर दूर हैं लेकिन एक कोरल रीफ़ द्वारा जुड़े हुए हैं। यह पैसेज द्वीप से ६ किमी दक्षिणपूर्व और उत्तरी भाई द्वीप से १८ किमी उत्तर में हैं। दोनों द्वीपों पर घने वन हैं और दोनों के तट पथरीली चट्टानों से बने हैं सिवाय पूर्वी बहन के पश्चिमोत्तरी ओर एक रेतीला तट है। यह महात्मा गांधी समुद्री राष्ट्रीय उद्यान का हिस्सा हैं।
उत्तरी भाई द्वीप
उत्तरी भाई द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। यह छोटे अण्डमान द्वीप से १९ किमी पूर्वोत्तर पर स्थित है।
द्वीप लगभग गोल है और १.१ किमी चौड़ा है। इसके मध्य भाग में वन है और पूरी धरती समतल है। वन के इर्द-गिर्द एक रेतीला तट है और द्वीप को एक कोरल रीफ़ पूरी तरह घेरे हुए है। द्वीप के बिलकुल मध्य का भाग थोड़ा धंसा हुआ है और वर्षा के मौसम में यहाँ एक तालाब बन जाता है। १९९२-१९९३ में यहाँ एक प्रकाशस्तम्भ बनाया गया जो १७ अप्रैल १९९३ को सक्रीय हो गया। पूरा द्वीप एक प्राकृतिक संरक्षित क्षेत्र है।
१९वीं शताब्दी के अंत तक छोटे अण्डमान से ओन्गी लोग यहाँ समुद्री कछुए पकड़ने आया करते थे। समझा जाता है कि इसी द्वीप के मार्ग से १८९०-१९३० काल में ओन्गी समुदाय बृहत अण्डमान क्षेत्र में प्रवेश कर गया।
दक्षिणी भाई द्वीप
दक्षिणी भाई द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित एक छोटा-सा टापू है। यह एक निर्जन द्वीप है (यहाँ कोई नहीं रहता)। यह महात्मा गांधी समुद्री राष्ट्रीय उद्यान का हिस्सा है। यह छोटे अण्डमान द्वीप से ९.५ किमी पूर्वोत्तर पर स्थित है।
द्वीप का आकार एक राजमा के दाने की तरह है। इसका आकार १८०० मीटर लम्बा और ६३० मीटर चौड़ा है और उत्तर की ओर एक चौड़ी खाड़ी है। इसके मध्य भाग में वन है और पूरी धरती समतल है। वन के इर्द-गिर्द एक रेतीला तट है और द्वीप को एक कोरल रीफ़ पूरी तरह घेरे हुए है। द्वीप के बिलकुल मध्य का भाग थोड़ा धंसा हुआ है और वर्षा के मौसम में यहाँ एक तालाब बन जाता है। १९८७ में पूरा द्वीप एक प्राकृतिक संरक्षित क्षेत्र घोषित कर दिया गया।
१९वीं शताब्दी के अंत तक छोटे अण्डमान से ओन्गी लोग यहाँ समुद्री कछुए पकड़ने आया करते थे। उस काल में आये एक यात्री ने यहाँ ३० लोगों तक के रहने वाली कुटिया पाई जिसमें बम्बू(बांस)की चारपाईयाँ थीं। समझा जाता है कि इसी द्वीप के मार्ग से १८९०-१९३० काल में ओन्गी समुदाय बृहत अण्डमान क्षेत्र में प्रवेश कर गया।
काष्ठकार्य सम्बन्धी संधियाँ
काष्ठकारी में, अधिक जटिल पुर्जे बनाने के लिये लकड़ी के कई टुकड़ों को जोड़ना पड़ता है। इनको ही 'संधि' कहते हैं। कुछ सन्धियों पर चिपकाने वाले पदार्थ, फास्नर (fasteners) आदि भी लगाने पड़ते हैं जबकि अन्य सन्धियों पर बिना इनके ही केवल लकड़ी ही सीधे लकड़ी जुड़ती है। संधियाँ विभिन्न प्रकार की होतीं हैं। इनके मुख्य गुण हैं- शक्ति, लचीलापन, देखने में संधि की सुन्दरता आदि। आवश्यकता के अनुसार उचित सन्धि का चयन किया जाता है।
पूर्वी बहन द्वीप
पूर्वी बहन द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित दो बहन द्वीपों में से एक है। दूसरा टापू पश्चिमी बहन द्वीप हैं और वह इस द्वीप से थोड़ा छोटा है। यह दोनों २५० मीटर दूर हैं लेकिन एक कोरल रीफ़ द्वारा जुड़े हुए हैं। यह पैसेज द्वीप से ६ किमी दक्षिणपूर्व और उत्तरी भाई द्वीप से १८ किमी उत्तर में हैं।
द्वीप का आकार आयत (चकोर) है। पूर्वोत्तर-दक्षिणपश्चिम दिशा में लम्बाई ७५० मीटर और चौड़ाई ५५० मीटर है। इसका अधिकांश हिस्सा वन से ढका है। तट हर ओर पथरीला है लेकिन पश्चिमोत्तर में रेतीला है। इसका सर्वोच बिन्दु समुद्रतल से ९३ मीटर ऊँचा है।
पश्चिमी बहन द्वीप
पश्चिमी बहन द्वीप भारत के अण्डमान व निकोबार द्वीपसमूह के अण्डमान द्वीपसमूह भाग में रटलैण्ड द्वीप और छोटे अण्डमान के बीच डंकन जलसन्धि में स्थित दो बहन द्वीपों में से एक है। दूसरा टापू पूर्वी बहन द्वीप हैं और वह इस द्वीप से थोड़ा बड़ा है। यह दोनों २५० मीटर दूर हैं लेकिन एक कोरल रीफ़ द्वारा जुड़े हुए हैं। यह पैसेज द्वीप से ६ किमी दक्षिणपूर्व और उत्तरी भाई द्वीप से १८ किमी उत्तर में हैं।
द्वीप का आकार नाश्पाती है। पूर्वोत्तर-दक्षिणपश्चिम दिशा में लम्बाई ३८० मीटर और चौड़ाई ३४० मीटर है। इसका अधिकांश हिस्सा वन से ढका है। तट हर ओर पथरीला है लेकिन पूर्वोत्तर में एक नन्हा-सा रेतीला भाग है। इसका सर्वोच बिन्दु समुद्रतल से ७१ मीटर ऊँचा है।
चिलमिल
चिलमिल (वानस्पतिक नाम: "Holoptelea integrifolia " ; अंग्रेजी : Indian Elm ) एक पर्णपाती वृक्ष है जो १० मीटर तक लम्बा हो सकता है।
उत्तर अण्डमान द्वीप
उत्तर अण्डमान द्वीप भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का उत्तरी द्वीप है। इसका मुख्य नगर दिगलीपुर है। पूरे अण्डमान व निकोबार द्वीपसमूह का सर्वोच्च बिन्दु सैडल पर्वत इसी द्वीप पर स्थित है। यह अपने समुद्री जीवजगत के लिये जाना जाता है। यहाँ के मुख्य उद्योग चावल की खेती और संतरे उगाना है।
लुइगी फेर्री
लुइगी फेर्री (Luigi Ferri ; 15 जून, 1826 – 1895) इटली का दार्शनिक था। उसका जन्म बोलोना (Bologna) में हुआ था। वह क्रमश: फ्लोरेंस और रोम में दर्शन का प्रमुख अध्यापक रहा। दर्शन के इतिहासकार के रूप में उसकी अधिक ख्याति है। जहाँ तक उसे स्वयं के दर्शन का प्रश्न है, वह सिमान, सैमियट आदि के मनोविज्ञानवाद और रोमकिति और गियोबर्टी के आदर्शवाद का सम्मिश्रण है।
कल्पोंग नदी
कल्पोंग नदी भारत के अण्डमान व निकोबार द्वीपसमूह के उत्तर अण्डमान द्वीप के पूर्वोत्तरी भाग में बहने वाली एक नदी है। यह अण्डमान द्वीपसमूह की एकमात्र नदी है (हालांकि निकोबार द्वीपसमूह में अन्य नदियाँ हैं)। कल्पोंग नदी सैडल पर्वत से शुरू होती है और फिर ३५ किमी उत्तरी दिशा में बहती हुए दिगलीपुर शहर के पास से निकलती है और एरियल खाड़ी में बह जाती है, जो कि स्वयं अंडमान सागर की एक खाड़ी है।
सैडल पर्वत
सैडल पर्वत भारत के अण्डमान और निकोबार द्वीपसमूह का सबसे ऊँचा पहाड़ है। यह उत्तर अण्डमान द्वीप पर स्थित है और सैडल पीक राष्ट्रीय उद्यान द्वारा घिरा हुआ है। यह पर्वत दिगलीपुर से १० किमी दक्षिण में खड़ा है। अण्डमान द्वीपसमूह की एकमात्र नदी, कल्पोंग नदी, इसकी ढलानों से आरम्भ होती है।
मध्य अण्डमान द्वीप
मध्य अण्डमान द्वीप भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का एक द्वीप है। द्वीप पर अण्डमान क्रियोल हिन्दी बोली जाती है और स्थानीय आबादी बंगाल, केरल व तमिल नाडु के मूल के लोग हैं। जारवा समुदाय के लोग भी इसी द्वीप पर केन्द्रित हैं। रंगत द्वीप का सबसे बड़ा नगर है।
दक्षिण अण्डमान द्वीप
दक्षिण अण्डमान द्वीप भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान उपभाग का एक द्वीप है। द्वीप पर अण्डमान क्रियोल हिन्दी बोली जाती है। पोर्ट ब्लेयर द्वीप का सबसे बड़ा नगर है और अण्डमान व निकोबार द्वीपसमूह की राजधानी भी है।
अवनी देवड़ा
अवनी सगलानी देवड़ा एक भारतीय महिला उद्यमी हैं। वे अमेरिका की स्टारबक्स कॉफी कम्पनी और भारत के टाटा समूह के संयुक्त उपक्रम, टाटा स्टारबक्स की मुख्य कार्यकारी अधिकारी रह चुकी हैं। वे टाटा समूह में सबसे कम उम्र के सीईओ बनी थीं। वर्ष 2014 में, वे फॉर्च्यून, खाद्य और वाइन की सूची में 'खाद्य और पेय में शीर्ष महिलाओं की सूची में 13 वें स्थान पर रहीं थीं। उन्होने 18 दिसंबर, 2015 को इस पद से इस्तीफा दे दिया।
अमोढ़ा
अमोढ़ा भारतीय राज्य उत्तर प्रदेश के बस्ती ज़िले की हरैया तहसील में स्थित एक ग्राम पंचायत है।
वर्ष 2011 की जनगणना के अनुसार यहाँ की कुल जनसंख्या 5,977 है।
पुराने समय में अमोढ़ा केवल गाँव नहीं था बल्कि एक एक महत्वपूर्ण क्षेत्रीय राज था जिसमें काफ़ी सारे गाँव आते थे। अमोढ़ा चौदहवीं सदी में कायस्थ वंशीय राजाओं द्वारा शासित था। बाद में यहाँ सूर्यवंशी लोगों का शासन हुआ। 1857 के स्वतंत्रता संग्राम में यहाँ एक उल्लेखनीय लड़ाई हुई जिसमें ब्रिटिश हुकूमत की सेनाओं को अमोढ़ा में घेर लिया गया था और लगभग 400 से 500 लोग मारे गये। डॉ राजेंद्र प्रसाद ने अपनी आत्मकथा के शुरूआत में अपने पूर्वजों के बारे में लिखा है:
स्वाति पिरामल
स्वाति पिरामल भारत की अग्रणी वैज्ञानिकों और उद्योगपतियों में से एक है और सार्वजनिक स्वास्थ्य और नवाचार के साथ-साथ स्वास्थ्य सेवा में शामिल है। वे पीरामल एंटरप्राइजेज लिमिटेड की उपाध्यक्ष हैं, यह एक अग्रणी दवा की खोज कंपनी है जो सस्ती दवाएं लाने के उद्देश्य से कार्यरत है और रोग के बोझ को कम करने के लिए विश्व स्तर पर प्रसिद्ध है। नई दवाओं और सार्वजनिक स्वास्थ्य सेवाओं के क्षेत्र में नवाचारों में उनके योगदान से हजारों लोगों का जीवन संवरा है। 28 मार्च 1956 को जन्मी पिरामल ने 1980 में मुंबई विश्वविद्यालय से एमबीबीएस की डिग्री हासिल की। उन्होने हार्वर्ड स्कूल ऑफ पब्लिक हेल्थ से मास्टर डिग्री ली हैं। वे पद्मश्री पुरस्कार से सम्मानित हैं।
उन्हें कई भारतीय और अंतरराष्ट्रीय पुरस्कार प्राप्त हुये हैं:
अलीबाग
अलीबाग (Alibag) भारत के महाराष्ट्र राज्य के रायगढ़ ज़िले में स्थित एक नगर है। यह उस ज़िले का मुख्यालय भी है।
अलीबाग कोंकण क्षेत्र में, महाराष्ट्र के पश्चिमी तट पर, अरब सागर के किनारे बसा हुआ एक छोटा-सा शहर है। 17वीं शताब्दी में बनी इस जगह की उन्नति छत्रपति शिवाजी महाराज ने की थी। 1852 में इसे एक तालुका घोषित किया गया। 'महाराष्ट्र का गोआ' तीन तरफ से पानी से घिरे होने के कारण अलीबाग में बहुत सारे सुंदर तट हैं। सभी तटों के किनारे नारियल और सुपारी के पेड़ होने से सारा इलाका किसी उष्णकटिबंधीय समुद्र तट जैसा लगता है। यहाँ का मौसम बहुत सुहावना होता है और तट बिल्कुल अनछुए से लगते हैं। यहाँ की हवा प्रदूषणरहित व ताज़ी है और तटों का दृष्य किसी स्वर्ग जैसा लगता है। अलीबाग बालूतट पर काली रेत आश्चर्यचकित करती है। अलीबाग एक तटीय शहर है, इसलिए यहाँ के स्थानीय व्यंजन मछली से बने होते हैं। मौसम सुहावना रहता है जहाँ तापमान न बहुत ज्यादा होता है और न बहुत कम। अधिकतम तापमान 36 डिग्री सेल्सियस होता है। यहाँ आने के लिए सर्दियाँ सबसे अच्छा व उपयुक्त समय होता है। मुंबई से 30 किमी दूर अलीबाग, परिवहन के सभी साधनों, जैसे रेल, वायु और सड़क से भलीभाँति जुड़ा है। मुंबई का अंतरराष्ट्रीय हवाईअड्डा और पेन का रेलवे स्टेशन इसके सबसे निकट है।
रिची द्वीपसमूह
रिची द्वीपसमूह भारत के अण्डमान और निकोबार द्वीपसमूह की एक अंश है जिसके द्वीप बृहत अण्डमान (ग्रेट अण्डमान) से पूर्व में अंडमान सागर में स्थित हैं। रिची द्वीपसमूह में ४ बड़े द्वीप, ७ छोटे द्वीप और कई नन्हें टापू व समुद्र से बाहर उभरी हुई चट्टानें हैं, जो बृहत अण्डमान से सामांतर उत्तर-दक्षिण दिशा में विस्तृत हैं। बैरन द्वीप, जो एक सक्रीय ज्वालामुखी है, ७५ किमी और भी पूर्व में स्थित है।
घटते हुए क्षेत्रफल के क्रमानुसार इस द्वीपसमूह के द्वीप इस प्रकार हैं:
रिची द्वीपसमूह के द्वीप एक चाप (आर्क) में सर्वोत्तरी उत्तर बटन द्वीप से लेकर नीचे सर्वदक्षिणी ह्यू रोज़ द्वीप तक फैले हैं। इनके और बृहत अण्डमान के द्वीपों के बीच की जलसन्धि की चौड़ाई से लेकर कुछ स्थानों में से भी कम तक की है। रिची द्वीपसमूह के अधिकतर द्वीप पास-पास हैं और इनके बीच में समुद्र बहुत ही कम गहराई का है। देखने में इन द्वीपों के बीच का पानी नदियों जैसा लगता है। ह्यू रोज़ द्वीप, नील द्वीप और तीनों बटन द्वीप बाक़ी द्वीपों से उत्तर में कुछ दूरी पर हैं।
इन में से अधिकतर द्वीपों का भीतरी हिस्से पर से कम ऊँचाई के टीले और समतल मैदान है। कुछ स्थानों पर अचानक धरती समुद्र से बाहर पथरीले पठारों के रूप में उठी हुई है और कुछ जगहों पर तटों पर खाई जैसी चट्टानें हैं लेकिन अधिकतर तट रेतीले और समतल हैं। बड़े द्वीपों पर कहीं-कहीं पर अनूप झीलें (लगून) बनी हुई हैं और की द्वीपों की पूर्वी ओर (अंडमान सागर वाली दिशा) पर कोरल रीफ़ विस्तृत हैं। हैवलॉक, हेन्री लोरेन्स, जॉन लोरेन्स और पील द्वीपों पर समुद्री पानी की कुछ नहरें बहती हैं लेकिन मीठे पाने के झरने कम हैं या हैं ही नहीं।
गुरु नानक कालेज,किल्लियांवाली
गुरु नानक कालेज किल्लियांवाली यह पंजाब -हरियाणा सीमा पर मुक्तसर जिला में
उड़ता पंजाब
उड़ता पंजाब एक भारतीय हिन्दी थ्रिलर ड्रामा फ़िल्म है, जिसका निर्देशन अभिषेक चौबे ने किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं। फ़िल्म 17 जून 2016 को रिलीज़ होगी। यह फ़िल्म पंजाब में युवा आबादी द्वारा नशीली दवाओं के दुरुपयोग और उससे जुड़े विभिन्न षड्यंत्रों के आसपास घूमती है। अनुराग कश्यप के प्रोडक्शन हाउस फैंटम फिल्म्स के सहयोग से, शोभा कपूर और एकता कपूर के द्वारा उनके बैनर बालाजी मोशन पिक्चर्स ने इसका निर्माण किया है। इसमें मुख्य किरदार में शाहिद कपूर, दिलजीत दोसांझ, करीना कपूर और आलिया भट्ट हैं।
4 जून 2016 को, केन्द्रीय फिल्म प्रमाणन बोर्ड ने फिल्म के रिलीज़ पर रोक लगाने की मांग की, जिसमें कहा गया कि फिल्म में पेश किए गए विषय सामान्य दर्शकों के लिए बहुत अश्लील थे। परिणामस्वरूप, निर्माता को फिल्म में कुल 89 कटौती करने के निर्देश दिए गए। हालांकि, 13 जून 2016 को, बॉम्बे हाईकोर्ट ने इस रोक को ठुकरा दिया और फिल्म की राष्ट्रीय रिलीज के लिए अनुमति दी, यद्यपि पटकथा में एक कटौती के साथ। इस फिल्म को 17 जून 2016 को दुनिया भर में रिलीज़ किया गया था। ₹ 400 मिलियन (यूएस $ 6.2 मिलियन) के बजट पर बनायीं गयी फ़िल्म, उड़ता पंजाब ने लगभग 997 मिलियन (यूएस $ 15 मिलियन) दुनिया भर में कमाई की। 62 वें फिल्मफेयर अवॉर्ड में, फिल्म ने सर्वश्रेष्ठ अभिनेत्री (आलिया भट्ट), सर्वश्रेष्ठ नवोदित अभिनेता (दिलजीत दोसांझ) और सर्वश्रेष्ठ अभिनेता (शाहिद कपूर) के लिए क्रिटिक्स अवॉर्ड सहित चार पुरस्कार जीते।
उमर अकमल
उमर अकमल (जन्म २६ मई १९९० ,लाहौर ,पाकिस्तान ) एक पाकिस्तान टीम के खिलाड़ी है।
स्ट्रेट द्वीप
स्ट्रेट द्वीप (Strait Island) भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह ६.०१ वग किमी क्षेत्रफल का एक छोटा द्वीप है जहाँ बृहत अण्डमानी समुदाय (ग्रेट अण्डमानी) के लिये एक आरक्षित क्षेत्र बनाया गया है।
स्ट्रेट द्वीप बारातांग द्वीप से ५.५ किमी पूर्व में बृहत अण्डमान द्वीपों और रिची द्वीपसमूह के बीच की डिलिजेंट जलसन्धि (Diligent Strait) में स्थित है। २००१ की जनगणना में यहाँ १५ परिवारों में ४२ लोग रह रहे थे, जिनमें से २८ पुरुष थे। यह वन से ढका हुआ द्वीप है जिसकी गुफ़ाओं में पक्षियों ने घर बनाये हुये हैं और जिसपर कभी हिरण भारी मात्रा में रहा करते थे। जब बृहत अण्डमान के मुख्य द्वीपों पर बृहत अण्डमानियों की संख्या विलुप्ति के कागार पर आ पहुँची तो अण्डमान प्रशासन ने इस समुदाय को बचाने के लिये इस द्वीप को उनके लिये आरक्षित घोषित कर दिया। बृहत अण्डमानियों के शरीरों में कई साधारण रोगों से लड़ने की क्षमता नहीं होती जिस कारणवश अन्य समुदायों से हल्का सम्पर्क भी उनके लिये अक्सर घातक सिद्ध हो जाता है। इस द्वीप पर उनके लिये पक्के मकान निर्मित हुए। आधे द्वीप पर वह रहते हैं और द्वीप के अन्य भाग में पुलिस, चिकित्सा और अन्य जनकल्याण कर्मचारी रहते हैं। बच्चों के लिये एक पाठशाला भी है। घरों के पास नारियल, आम और इमली के पेड़ हैं। हर दो सप्ताह में पोर्ट ब्लेयर आने-जाने वाली नौका इस द्वीप का अन्य जगहों के लिये एकमात्र यातायात का साधन है।
ब्लफ़ द्वीप
ब्लफ़ द्वीप भारत के अण्डमान व निकोबार द्वीपसमूह के अण्डमान द्वीपसमूह भाग का एक द्वीप है। यह १.१४ वर्ग किमी क्षेत्रफल का एक छोटा द्वीप है। यह एक प्राकृतिक संरक्षित क्षेत्र है। यह पश्चिम में स्पाइक द्वीप और दक्षिण में दक्षिण अण्डमान द्वीप से केवल समुद्री पानी की छोटी सी नहरों से अलग है।
ब्लफ़ द्वीप पर कभी बृहत अण्डमानी समुदाय (ग्रेट अण्डमानी) के सदस्य रहा करते थे। माना जाता है कि लगभग ४०,००० वर्षों तक इनका किसी भी अन्य मानवीय समुदाय से समीपी सम्पर्क नहीं था जिस कारणवश इनके शरीरों में साधारण रोगों से लड़ने की क्षमता कभी उत्पन्न नहीं हुई। आधुनिक काल में, समय के साथ-साथ, उनकी संख्या तेज़ी से गिरती हुई विलुप्ति की कागार पर आ पहुँची और १९६१ में केवल १९ जीवित थे। इस समुदाय को बचाने के लिये स्ट्रेट द्वीप पर उनके निवास का प्रबंध किया गया, जो इस द्वीप से अधिक बड़ा है और १९६९ में बृहत अण्डमानियों को वहाँ ले जाया गया। सन् १९८७ में ब्लफ़ द्वीप को एक प्राकृतिक संरक्षित क्षेत्र घोषित कर दिया गया।
हैवलॉक द्वीप
स्वराज द्वीप भारत के अण्डमान व निकोबार द्वीपसमूह के अण्डमान द्वीपसमूह भाग के बृहत अण्डमान द्वीपों से पूर्व में स्थित रिची द्वीपसमूह का सबसे बड़ा द्वीप है। यह द्वीप अण्डमान व निकोबार की राजधानी पोर्ट ब्लेयर से ५७ किमी पूर्वोत्तर में स्थित है।
स्वराज द्वीप के कई निवासी सन् १९७१ के बांग्लादेश स्वाधीनता युद्ध के दौरान आये शरणार्थी और उनके वंशज हैं, जिन्हें भारत सरकार ने यहाँ बसाया था। इस द्वीप पर पाँच गाँव हैं: गोविन्दा नगर, विजय नगर, श्याम नगर, कृष्ण नगर और राधा नगर। भारत सरकार ने यहाँ पर्यावर्णीय पर्यटन विकसित करने का निर्णय लिया और अब यहाँ के तट विश्वप्रसिद्ध हो चुके हैं। टाइम (अंग्रेज़ी पत्रिका) ने २००४ में छपे एक अंक में पश्चिमी तट के तट नम्बर ७ (जो राधा नगर तट भी कहलाता है) एशिया का सर्वोत्तम तट घोषित किया था।[[श्रेणी:रिची द्वीपसमूह]] [[श्रेणी:अण्डमान और निकोबार द्वीपसमूह के द्वीप]]
मार्को डि मेरे
मार्को डि एम ("Marco Di Meco") (Chieti,5 फ़रवरी 1982) एक इतालवी संगीतकार और कवि है। उनकी रचनाओं के लिए और बांसुरी खेलने के लिए अपनी क्षमता के लिए मार्को पूरी दुनिया में जाना जाता है। कुछ यूरोपीय जाज flutists में से एक। उन्होंने कहा कि इतालवी और यूरोपीय टीवी में नियमित रूप से खेलता।
हंड़िया
हंड़िया या "हड़िया"' एक प्रकार की बीयर है जो चावल (भात) से बनती है। यह बिहार, झारखण्ड, ओड़ीसा, मध्य प्रदेश और छत्तीसगढ़ में प्रसिद्ध है।
जोखिम
जोखिम (risk) किसी मूल्य की चीज़ को पाने या खोने की सम्भावना को कहते हैं। जोखिम के कार्यों और प्रक्रियाओं में अनिश्चितता का तत्व उपस्थित होता है। जोखिम एक विस्तृत अवधारणा है जिसका विभिन्न परस्थितियों में विभिन्न प्रकार से विश्लेषण व प्रबंधन किया जाता है।
वित्तीय निवेश में जोखिम का बहुत महत्व है। निवेश की परिभाषा ही है कि भविष्य के धन के लिए वर्तमान धन का त्याग। ऐसे में भविष्य में धन वापिस मिलेगा या नहीं, यह एक जोखिम है। निवेश दो प्रकार का होता है, जोखिम रहित - जिनमें भविष्यधन प्राप्ति की संभावना पूरी है जैसे कि सरकारी प्रतिभूतियाँ, और जोखिम सहित जिनमें भविष्यधन प्राप्ति में संशय हो सकता है जैसे कि शेयर आदि। वित्त बाजार का मूल मंत्र ही है अधिक जोखिम अधिक लाभ। बीमा क्षेत्र संपूर्णतया जोखिम की संभावनाओं पर ही आधारित है। जोखिम को कम से कम रखते हुए लाभ को अधिक से अधिक करने का प्रयास ही वित्त व्यवसाय का आधार है।
प्रकाशिक संचार
प्रकाशिक संचार (Optical communication) प्रकाश द्वारा सूचना के संचार व प्रसारण को कहते हैं। यह व्योम, वायु, द्रव या ठोस में प्रकाश के खुले प्रसार द्वारा या इलैक्ट्रॉनिक उपकरणों के प्रयोग के साथ प्रकाश के प्रसार के साथ किया जाता है।
जयंती पटनायक
जयंती पटनायक (जन्म 1932) एक भारतीय सांसद और राष्ट्रीय महिला आयोग से जुड़ी सामाजिक कार्यकर्ता है।
वे राष्ट्रीय महिला आयोग की पहली अध्यक्ष रह चुकी हैं। उनका कार्यकाल 3 फरवरी 1992 से 30 जनवरी 1995 तक रहा है।  उनका जन्म उड़ीसा के गंजम जिले के अस्का में 1932 में हुआ था। उनके पिता निरंजन पटनायक थे। उनकी प्रारंभिक शिक्षा हरिहर हाई स्कूल, अस्का में हुयी। तत्पश्चात उन्होने उत्कल विश्वविद्यालय कटक से स्नातकोत्तर कला की पढ़ाई पूरी की।
उनका विवाह वर्ष 1953 में जानकी बल्लभ पटनायक से हुयी, जो 1980 से 1989 तक उड़ीसा के मुख्यमंत्री रहे, जिससे उन्हें एक पुत्र और दो पुत्रियाँ है।
सारडे
सारडे गाँव मुंबई शहर के नजदिकी उरण तेहसिल में बसा आगरी समाज एक गाँव है। गाव टेकडी पे बसाँ हुआ हैं। गांव के दक्षिणी छोर पे तालाब और तालाब के उत्तर दिशा में रायगड जिल्हा परिषदकी पाठशाला हैं। तथां पुर्व में ग्रामपंचायत का ऑफिस हैं। यह तालाब अंतरिक्ष से बादाम के आकार का दिखता हैं। ईस तालाब मैं कई प्रकारके मछली है। जिताडा नाम की मछली यहाँ कि विशेष आकर्षण हैं | धीरज भोईर द्वारा सारडे गावकी देवी कोमनादेवी शिलामृर्ती देवी भैरवीसे मेल खाने के प्रमाण मिले है | जोकी भगवान भैरव और देवी भैरवी एक साथ प्रकट हुये है | मात्र इस बातपर अभितक गाँववाले सहमत नही हैं,उनके अनुसार यह सिर्फ ग्रामदेवता है |
यहाँ पानी को अत्यांधिक महत्व दिया जाता है। यहां के बहुत सारे लोग खेतीपर निर्भर हैं। यहाँ के किसानों ने बहुत सारे आम के बगीचे लगाये हुये हैं। मासेमारी और अन्य व्यवहारीक कार्यों द्वारा भी अपना गुजर बसर करते हैं। रोजगार और व्यापार के लिए यहाँ के लोग मुंबई और अन्य उपनगरों मे जाके बसे हैं। गाँव में एक सानवी उपाहारगृह है। जहाँ आप चिनी पाककृतीयों का स्वाद ले सकते हैं , इसके अलावा मद्यपान करने के लिए बियरशॉप उपलब्ध है। विशेष हेअर स्टाईल प्राप्त करने के लिए सलुनकी दुकान है। यहाँ अत्यांधिक महत्व क्रिकेट नामक खेल को दिया जाता है , गाँव में बहुत सारी क्रिकेट टीम हैं जैसे कि जय हनुमान , विघ्नेश्वर ,विघ्नहर्ता , बि.एन.भोईर स्पोर्ट्स , यहाँ कि विशेषता यह हैं, ओवरआर्म और अंडरआर्म दोनो प्रकारके टेनिस क्रिकेट को उतनाही महत्व दिया जाता हैं | तथाँ अंडरआर्म क्रिकेटके लिए यहांपे गावकरीयोंके बाग में एस.पि.एल नामक स्पर्धा सारडे विकास मंच द्वारा आयोजित कियी जाती हैं। जिसका पुर्ण अर्थ हैं सारडे प्रिमयर लिग .
गाँव में श्रीराधाकृष्णामंदिर , हनुमानमंदिर तथाँ शिवमंदिर यह प्रमुख मंदिर हैं। इसके अलावा गाँव कि दक्षिणी छोर में प्राचिन समय का बहिरीदेव का मंदिर हैं , तथा पश्चिम में कोमनादेवी और बाया नामक देवकन्यायोंके स्थान क्षेत्र हैं |
सारडे विकास मंच सारडे गाँव की एक ग्रॉम वासिंयोकी तरफसे निर्माण कियी गई सामाजिक संस्था हैं।
मूल पथ
नियंत्रण सिद्धान्त तथा स्थायित्व सिद्धान्त में, मूल पथ विश्लेषण (root locus analysis) एक ग्राफीय विधि है। इसमें किसी नियंत्रण प्रणाली के किसी प्राचल को बदलने पर उस निकाय के लाक्षणिक समीकरण के मूलों का बिन्दुपथ (लोकस) समिश्र s-प्लेन में प्लॉट किया जाता है। प्रायः उस तन्त्र की लब्धि (गेन / K) को प्राचल के रूप में लिया जाता है। यह ध्यातव्य है कि किसी फीडबैक निकाय के लाक्षणिक समीकरण के मूलों का मान (ग्राफ में स्थिति) उस निकाय के गुणधर्म का द्योतक भी है। उदाहरण के लिये, यदि कोई भी मूल दक्षिणार्ध (राइट हाफ) प्लेन में होगा तो वह नियन्त्रण निकाय स्थायी (स्टेबल) नहीं होगा। इस विधि का विकास वाल्टर आर इवान्स ने किया था।
नियंत्रण प्रणाली
किसी तन्त्र के ऑउटपुट या अवस्था-चरों (स्टेट-वैरिएबल्स) को आवश्यकतानुसार बनाये रखने (या परिवर्तित करने) के लिये जो कुछ अतिरिक्त व्यवस्था की जाती है उसे नियन्त्रण प्रणाली (control system) कहते हैं। जिस मूल तन्त्र के ऑउटपुट को नियंत्रित करना होता है, उसे संयंत्र (प्लान्ट) या नियंत्रित तन्त्र कहते हैं। नियन्त्रण प्रणाली, संयंत्र के ऑउटपुट या स्टेट-चरों के मान पर लगातार नजर रखती है तथा संयंत्र के इन्पुट को इस प्रकार बदलती रहती है कि ऑउटपुट वैसा ही बने रहें या वैसे ही बदलें जैसा वांछित हो।  इसी प्रकार नियंत्रण प्रणाली एनालॉग या डिजिटल हो सकती है। रेखीय या अरेखीय हो सकती है।
सोपानी नियंत्रण (सोपान = सीढ़ी ; cascade control) प्रणाली में एक से अधिक लूप होते हैं। इसमें नियन्त्रण चर के नियन्त्रण के लिये न केवल इसे ही मापा जाता है बल्कि किसी अन्य चर (या कई चरों को) को भी मापा जाता है। नियंत्रण चर को सीधे नियंत्रित करने के बजाय बाहरी लूप, भीतरी लूप के लिये सेट-पॉइन्ट प्रदान करता है जो प्रक्रम के माध्यम से अन्ततः प्राथमिक चर को नियंत्रित करता है।
सोपानी नियन्त्रण चुनने का मुख्य कारण यह होता है कि इससे नियन्त्रण करने में कठिन तन्त्र दो भागों में बंट जाता है और मुख्य डिस्टर्बैंस को घेरते हुए एक द्वितीयक नियन्त्रण लूप बना दिया जाता है। इस प्रकार द्वितीयक लूप अधिकांश डिस्टर्बैंस को हटा देता है अतः मुख्य लूप को केवल छोटी डिस्टर्बैन्स को ही नियन्त्रित करना होता है। 'शीघ्र सूचना (चेतावनी) सफलता का आधार है' (Early Warning is Basis for Success) - यही सोपानी नियंत्रण का भी आधार है।सोपानी नियन्त्रण वहाँ सबसे अधिक लाभदायक होता है जहाँ भीतरी बन्द लूप सभी डिस्टर्बैंस को और दूसरे ऑर्डर के देरी (lag) को समेट ले ताकि प्राथमिक लूप (बाहरी लूप) में केवल 'बड़ा लैग' ही शामिल हो।
बन्द लूप का ट्रान्सफर फलन निम्नलिखित होता है-
पार्श्व चित्र को देखें। चित्र के अनुसार हम लिख सकते हैं कि,
नाइक्विस्ट स्थायित्व निकष
नियंत्रण सिद्धान्त एवं स्थायित्व सिद्धान्त में, नाइक्विस्ट स्थायित्व निकष (Nyquist stability criterion) नियंन्त्रण प्रणालियों के स्थायित्व से सम्बन्धित एक निकष (कसौटी) है। इसका उपयोग इलेक्ट्रॉनिकी और नियंत्रण प्रणाली इंजीनियरी में एवं अन्य क्षेत्रों में बहुतायत से होता है। यद्यपि नाइक्विस्ट का निकष सर्वाधिक सामान्य स्थायित्व परीक्षणों में से एक है, फिर भी यह केवल समय के साथ अपरिवर्तनशील रैखिक (LTI) प्रणालियों के लिये है। इस निकष का आविष्कार स्वीडेन-अमेरिकी विद्युत इंजीनियर हैरी नाइक्विस्ट ने १९३२ में बेल्ल टेलीफोन प्रयोगशाला में किया था।
मुख्यमंत्री (पाकिस्तान)
पाकिस्तान में मुख्यमंत्री(), पाकिस्तान के प्रांतीय सरकारों के प्रमुख एवं मुख्य निर्वाचित अधिकारी होते हैं। पाकिस्तान की प्रांतीय कार्य व्यवस्था में, मुख्यमंत्री, प्रांतीय सरकार के "तथ्यस्वरुप" प्रमुख होते हैं, जबकि राज्यपाल, जीन्हें "कथास्वरूप" प्रांताध्यक्ष होने की उपाधि हासिल है, का पद केवल एक पारंपरागत पद है जिस पर अधिक कार्यशक्तियाँ न्योछावर नहीं की गई हैं। मुख्यमंत्री को प्रांतीय विधायिका की बहुमत द्वारा निर्वाचित किया जाता है। वे विधायिका के सत्ता पक्ष के नेता होते हैं।  पाकिस्तान की संसदीय व्यवस्था, वेस्टमिंस्टर प्रणाली पर आधारित है। अतः मुख्यमंत्री का चुनाव विधायिका के चुने गए सदस्य द्वारा किया जाता है, ना कि प्रत्यक्ष रूप से मतदाताओं द्वारा। पाकिस्तान में, मुख्यमंत्री का कार्यकाल 5 वर्ष होता है जिसके दौरान, प्रांतीय सरकार के सारे कार्य अधिकार मुख्यमंत्री के सीधे नियंत्रण में रहते हैं।
पाकिस्तान का संविधान प्रांतीय मुख्यमंत्री की योग्यता के सिद्धांत अंकित करता है। संविधान में दिए गए बिंदुओं के अनुसार किसी भी प्रांत के मुख्यमंत्री को निम्न योग्यताओं पर खरा उतरना जरूरी है:
मुख्यमंत्री का चयन प्रांतीय विधायिका द्वारा किया जाता है। इसे विधिनुसार विश्वास मत द्वारा स्थापित किया जाता है। नियुक्ति का अधिकार बहुसंख्यक दल के पास होता है एवं विश्वास मत का प्रस्ताव भी बहुसंख्यक दल ही प्रस्तावित करती है।
चुनाव के बाद मुख्यमंत्री को प्रांत के राज्यपाल द्वारा कार्यकाल की शपथ दिलाई जाती है संविधान के अनुच्छेद [2] 130(5) और 132(2) के अनुसार मुख्यमंत्री की शपथ इस प्रकार है:
राज्यपाल ने मुख्यमंत्री अपने पद धारण करने के लिए, जब तक उनके उत्तराधिकारी "मुख्यमंत्री के कार्यालय" में प्रवेश करती जारी रखने के लिए कह सकता है। अनुच्छेद 131 या अनुच्छेद 132 में प्रांतीय विधानसभा भंग करने, कुछ भी करने के बाद कार्यालय में जारी रखने से मुख्यमंत्री या एक प्रांतीय मंत्री को अयोग्य घोषित करने में लगाया जा सकता है।
पाकिस्तान के वर्तमान मुख्यमंत्रियों की सूची
पाकिस्तान में मुख्यमंत्री(उर्दू: وزیر اعلى‎), पाकिस्तान के प्रांतीय सरकारों के प्रमुख एवं मुख्य निर्वाचित अधिकारी होते हैं। पाकिस्तान की प्रांतीय कार्य व्यवस्था में, मुख्यमंत्री, प्रांतीय सरकार के तथ्यस्वरुप प्रमुख होते हैं, जबकि राज्यपाल, जीन्हें कथास्वरूप प्रांताध्यक्ष होने की उपाधि हासिल है, का पद केवल एक पारंपरागत पद है जिस पर अधिक कार्यशक्तियाँ न्योछावर नहीं की गई हैं। मुख्यमंत्री को प्रांतीय विधायिका की बहुमत द्वारा निर्वाचित किया जाता है। वे विधायिका के सत्ता पक्ष के नेता होते हैं। पाकिस्तान की संसदीय व्यवस्था, वेस्टमिंस्टर प्रणाली पर आधारित है। अतः मुख्यमंत्री का चुनाव विधायिका के चुने गए सदस्य द्वारा किया जाता है, ना कि प्रत्यक्ष रूप से मतदाताओं द्वारा। पाकिस्तान में, मुख्यमंत्री का कार्यकाल 5 वर्ष होता है जिसके दौरान, प्रांतीय सरकार के सारे कार्य अधिकार मुख्यमंत्री के सीधे नियंत्रण में रहते हैं।
पाकिस्तान में स्थानीय प्रशासन
पाकिस्तान में स्थानीय सरकारें, 2001 में जारी अध्यादेश है। "स्थानीय सरकार अध्यादेश, 2001" के तहत जिला स्तर पर स्थानीय सरकार के गठन होने की संवैधानिक व्याख्या पायी जाती हैं। पाकिस्तान में, ज़िले, शासनप्रणाली का तीसरा स्तर है, जिनके ऊपर प्रांतीय सरकारें हैं। स्थानीय सरकार अध्यादेश से पहले, जिलों को "सब-डिवीजन" कहा जाता था। पाकिस्तान में जिला सरकार के प्रमुख ज़िला नज़ीम(ज़िलाधीश) होता है जबकि प्रशासनिक मामलों के लिए जिम्मेदार जिला समन्वय अधिकारी("डिस्ट्रिक्ट कोऑर्डिनेशन ऑफिसर") होता है, जोकि जिला नज़ीम के अधीन काम करता है। इस प्रकार, जिला नज़ीम जिले का संवैधानिक और प्रशासनिक प्रमुख बताया जाता है कि सार्वजनिक मतदान से चुना जाता है। ज़िला समन्वय अधिकारी, जिला प्रशासन का प्रमुख होता है। उनपर दिये गए अधिकार और कर्तव्यों विस्तृत होते हैं, जिससे वे टीए के मामलों की तैयारी, निगरानी, ​​अनुपालन और सफल समापन के लिए जिम्मेदार होता है। ज़िला समन्वय अधिकारी, जिला नज़ीम को जवाबदेह होता है। जिला नज़ीम, जिला प्रशासन और प्रशासनिक परिषद का प्रमुख होता है। जिला नज़ीम के पास व्यापक प्रशासनिक और संवैधानिक अधिकार होते हैं जिनके तहत वह जिले में सरकार की रिट और विकास परियोजनाओं की तैयारी और पूर्ति सुनिश्चित करता है। उन्हीं अधिकारों का उपयोग करके जिला नज़ीम जिले में कानून और व्यवस्था की स्थिति और मामलों को सफलतापूर्वक चलते हैं।
पाकिस्तान की राजनीतिक दलों की सूची
पाकिस्तान एक बहुदलीय लोकतंत्र है। यहां समय-समय पर सैन्य सरकारों का राज होता रहा है। पाकिस्तान में अनेक राजनैतिक दल हैं और गठबंधन की सरकारों का बनना यहां सामान्य घटना है, जो कई बार इतिहास में हो चुका है। पाकिस्तान की विधानपालिका द्विसदनीय प्रणाली पर आधारित है। पाकिस्तान की संसद("मजलिस ए शूरा") के दो सदन हैं, जिनका नाम कौमी एसेंबली और सिनेट है।
संसद में सीटों के हिसाब से राजनीतिक दलों के नाम निम्नलिखित हैं:जमाझत इस्लामी
कसुमलगढ़
कसुम्बी गावँ का इतिहास बहुत पूराना है जिसका पता गाँव की उत्तर दिशा में स्थित पुरातात्विक महत्व की बहोत ही सुन्दर व् कलात्मक चित्रकारी वाली प्राचीन बावड़ी से चलता है। जिसे लगभग 700 वर्ष से ज्यादा पुराना माना जाता हैंI गाँव कसूम्बी का पुराना नाम कसुमल था,कसुमल एक धास का नाम हैं जिस से केशरिया रंग बनाकर रंगरेज कपड़ो की रंगाई करते थे। उसी से इसका नाम पड़ा।  वर्तमान कसूम्बी गाँव की स्थापना ठा. नारायण सिहं जी ने की थी l वो अपने पुस्तेनी गावं कांगस्या टाणंलाऊ से उत्तराधिकार की लड़ाई से जुझते हुये 1827 में अपने कुछ राजपूत साथीयों के साथ कसुम्बी आ गये। यहाँ पहले चारण जाती के लोग रहते थे फिर उनको यहाँ से हटाकर बिदावत रहने लगे। ठाकुर नारायण सिंह जी के आने के बाद बिदावत यहाँ से छोड़कर पास के हि मिगंणा गाँव चले गये। कसुम्बी गाँव जोधपुर रियासत के अधीन आता था। ठाकुर साब को जोधपुर रियासत से कसुम्बी गावँ का पट्टा मिला जिसके अन्तर्गत 18000 बीघा भूमि आती थी, यहाँ से ही कसुम्बी में राठौङ परिवार की नींव पड़ी।  कसुमल गढ़ : कसुम्बी जाखला में स्थित गढ़ की स्थापना 1841 में बसन्त पंचमी के दिन की गई थी।  इशर गणगौर की सवारी कसुमल गढ़ से निकाली जाती है।  ठाकुर जी महाराज : नारायण सिंह जी के पुत्र मंगल सिहं जी ने कसुम्बी जाखला के ठाकुर जी महाराज के मन्दिर का निर्माण करवाया था।  बबुता सिद्ध जी महाराज : प्रसिद्ध धाम श्री बबुता सिद्ध जी महाराज के मन्दिर की स्थापना ठाकुर रधुनाथ सिहं जी ने की थी , ठाकुर साहब ये धाम कालानाडी से लेकर आये थे। ठाकुर साहब साँप के काटने पर झाड़ा लगाते थे, एक बार स्वपन में बबुता सिद्ध ने दर्शन दिये तथा मन्दिर की स्थापना करने का संकेत दिया जिसके बाद मन्दिर की स्थापना की गई। आज भी यह मन्दिर लोगों की आस्था का केन्द्र है।  ठाकुर साहब पाबुजी महाराज के भी भक्त थे I गढ़ के पास ही पाबूजी महाराज का छोटा सा मन्दिर है।
कन्हौरी
कन्हौरी गांव भारत देश के हरियाणा राज्य में जिला रेवाड़ी का एक माध्यम आकार का सीमावर्ती गाँव है।
झज्जर जिले का सिलानी गाँव इसका पूर्वज गाँव माना जाता है। वैसे तो यह गाँव जाट बाहुल्य है परंतु इसके अतिरिक्त अन्य जातियों में चमार, धानक, कुम्हार, नाई, खाती, ब्राह्मण व वाल्मीकि यहाँ निवास करते हैं। जाट जाति में चाहार, किन्हा तथा लाम्बा गोत्र मौजूद हैं।
यह गाँव रेवाड़ी व झज्जर के बीच गाँव गुरावड़ा से 4 किलोमीटर दूर उत्तर-पश्चिम में स्थित है। इसका निकटतम रेलवे स्टेशन पाल्हावास है। इस गाँव में मूलभूत सुविधाओं में उच्चतर माध्यमिक विद्यालय, प्राथमिक चिकित्सालय, आंगनवाडी, मंदिर, चौपाल, सिंचाई नहर, जलघर आदि उपलब्ध हैं।  गाँव के लोग मुख्यतः खेती बाड़ी करते हैं। इसके अतिरिक्त यहाँ के युवा पुलिस, सेना आदि में जाना पसंद करते हैं। यहाँ की कबड्डी की टीम पूरे प्रदेश में प्रसिद्ध है। इस गाँव में प्रत्येक वर्ष चैत्र मास के शुक्ल पक्ष की एकादशी को बाबा भैरू जी का मेला लगता है। इस दिन बाबा भैरू जी को तेल चढ़ाकर पूजा की जाती है। इस अवसर पर कुश्ती प्रतियोगिता का भी आयोजन किया जाता है जिसमें दूर दूर से पहलवान आकर अपना लोहा मनवाते हैं।
द जंगल बुक (2016 फ़िल्म)
द जंगल बुक (हिन्दी: वन पुस्तक/ जंगल किताब) एक अमेरिकी फ़िल्म है, जिसका निर्देशन जोन फव्रेउ ने किया है। यह फ़िल्म 15 अप्रैल 2016 को सिनेमाघरों में प्रदर्शित हुई।
नेहा कक्कड़
नेहा कक्कड़ सिंह (जन्म 6 जून 1988) एक भारतीय पार्श्व गायिका हैं। वह पार्श्व गायिका सोनू कक्कड़ की छोटी बहन हैं। उसने बहुत कम उम्र में धार्मिक आयोजनों में प्रदर्शन करना शुरू कर दिया था। २००५ में, उन्होंने सिंगिंग रियलिटी शो, "इंडियन आइडल" के दूसरे सीज़न में भाग लिया। उन्होंने फिल्म "मीराबाई नॉट आउट" में एक कोरस गायिका के रूप में बॉलीवुड में अपनी शुरुआत की। वह "कॉकटेल" से डांस ट्रैक "सेकंड हैंड जवानी" की रिलीज के साथ प्रमुखता से बढ़ी, जिसके बाद यारियां से "सनी सनी" और क्वीन से "लंदन ठुमकदा" सहित कई लोकप्रिय पार्टी गाने थे। पार्श्व गायन के अलावा, कक्कड़ कई संगीत वीडियो और "इंडियन आइडल" सहित कई टेलीविजन रियलिटी शो में जज के रूप में दिखाई दिए हैं।
२०१९ में, कक्कड़ को ४ं.२ बिलियन विचारों के साथ यूट्यूब पर सबसे अधिक देखी जाने वाली महिला कलाकारों में सूचीबद्ध किया गया था। जनवरी २०२१ में, वह यूट्यूब डायमंड अवार्ड जीतने वाली पहली भारतीय गायिका बनीं।
वह २०१७ और २०१९ में इंडिया फोर्ब्स सेलिब्रिटी १०० में दिखाई दीं। दिसंबर २०२० में, वह फोर्ब्स द्वारा एशिया के १०० डिजिटल सितारों की सूची में दिखाई दीं।
दक्षिण एशिया वन्यजीव प्रवर्तन नेटवर्क
दक्षिण एशिया वन्यजीव प्रवर्तन नेटवर्क (South Asia Wildlife Enforcement Network (SAWEN/सावन)) दक्षिण एशियाई देशों की अन्त्र-सरकार संस्था है जो वन्यजीवों से सम्बन्धित कानूनों को कार्यान्वित करने का कार्य करती है। इसमें भारत, श्रीलंका, अफगानिस्तान, भूटान, नेपाल, बांग्लादेश, मालदीव तथा पाकिस्तान सम्मिलित हैं। इसका आरम्भ २०११ में भूटान से किया गया था। यह संस्था क्षेत्रीय सहयोग द्वारा वन्यजीवों से सम्बन्धित अपराधों को रोकने का कार्य करती है। इसका सचिवालय काठमाण्डू में है, 13 अप्रैल 2016 को भारत इसका सदस्य देश बना।
जल दुर्लभता
right|thumb|300px|भौतिक जल दुर्लभता एवं आर्थिक जल दुर्लभता का मानचित्र किसी क्षेत्र में उस क्षेत्र के [[जल] की आवश्यकता को पूरा करने के लिये पर्याप्त स्रोत न होना जल दुर्लभता कहलाता है। सभी महाद्वीपों में जल की दुर्लभता है। पूरे विश्व में लगभग २ अरब ८० करोड़ लोग पूरे वर्ष में कम से कम १ माह के लिये जल की दुर्लभता से प्रभावित होते हैं। १ अरब २० करोड़ लोगों को स्वच्छ पेय जल उपलब्ध नहीं है।
[[श्रेणी:जल]]
राउथ-हरविट्ज स्थायित्व निकष
नियंत्रण सिद्धान्त में, राउथ-हरविट्ज स्थायित्व निकष (Routh–Hurwitz stability criterion) एक गणितीय परीक्षण है जो समय के साथ अपरिवर्तनशील रैखिक नियन्त्रण प्रणाली के स्थायित्व की आवश्यक एवं पर्याप्त शर्त है।
पंचतीर्थ, पुरी
पंचतीर्थ, जगन्नाथ पुरी में स्थित पाँच स्थान है जहाँ के जल में स्नान करना हिन्दू पवित्र मानते हैं और जगन्नाथ पुरी की तीर्थयात्रा तभी पूर्ण मानी जाती है। ये पाँच स्नानस्थल ये हैं-
अवस्था प्रेक्षक
नियंत्रण सिद्धान्त में, अवस्था प्रेक्षक (state observer या state estimator) वह तन्त्र है जो किसी तन्त्र के इनपुट एवं आउटपुट का मापन करके उसके आन्तरिक अवस्थाओं (स्टेट्स) का आकलन प्रस्तुत करता है। इसका क्रियान्वयन प्रायः कम्प्यूटर द्वारा किया जाता है। बहुत से व्यावहारिक कन्ट्रोल अनुप्रयोगों में अवस्था प्रेक्षक बहुत उपयोगी सिद्ध होता है।
अवस्था प्रेक्षक की आवश्यकता इसलिये पड़ती है क्योंकि बहुत से तन्त्रों के अवस्थायें (स्टेट्स) सीधे मापन द्वारा उपलब्ध नहीं होते अतः अवस्था फीडबैक (स्टेट फीडबैक) सम्भव नहीं होता। इस समस्या का हल अवस्था प्रेक्षक की डिजाइन द्वारा की जाती है। अर्थात अवस्था प्रेक्षक एक अलग से डिजाइन किया गया तन्त्र है जो उस तन्त्र की अवस्थाओं को गणना के द्वारा निकालकर प्रस्तुत करता है, जिअका उपयोग स्टेट फीडबैक में किया जता है।